
DISSERTATIO  MEDICA 


INAUGUHALIS, 


DE 

DYSENTERIA. 


AUCTORE  GULIELMO  BELL. 


Inter  varios  morbos,  quibus  coiqius  huma¬ 
num  obnoxium  est.  Dysenteria  summi  mo¬ 
menti  merito  habetur ;  atque  igitur  attentione 
omnium,  qui  artem  medicam  exerceant,  est 
dignissima.  Hoc  facile  apparet,  cum  recor» 
demur  omnes  cujusque  aetatis,  iitriusque 
sexus,  hunc  morbum  adoriri  posse  5  late  lon- 
geque  saepe  grassari ;  et  haud  raro  esse  letha» 
lem.  Ob  eas  causas,  fert  animus  de  Dysen¬ 
teria  pauca  dicere.  Si,  in  hocce  opusculo, 
nihil  novi  adducere  possim,  tamen  hujus 

morbi  historiam,  diagnosin,  prognosin,  causas 
et  curationem  breviter  exponere,  non  absque 
usu  fortasse  sit. 

Enumerare  omnes  divisiones  omnesque  de¬ 
finitiones  Dysenteriae,  ab  antiquis  traditas, 
nec  brevitati  congruit,  nec  mihi  in  animo  est. 
Ab  Hippocrate  vox  Dysenteria  (secundum 
ejus  derivationem)  omnibus  intestinorum  ul¬ 
ceribus,  et  omnibus  fluxibus,  vel  cum  vel  sine 
sanguine,  applicatur.  Alii,  ut  Archigenes, 
hanc  vocem  usurpant,  tantum  ubi  ulcera¬ 
tiones  viscerum  hos  fluxus  comitantur.  De¬ 
nique  ante  Sydenhamum  et  Willisium,  signi¬ 
ficatio  vocis  Dysenteriae  nec  distincta  nec  di¬ 
lucida  erat ;  aliis  ad  alios  morbos  vel  ad  alias 
morborum  combinationes  eam  referentibus. 
A  nostro  celeberrimo  Culleno,  in  Nosologiae 
suae,  classe  prima  et  ordine  quinto,  sic  accu¬ 
rate  definita  est.  “  Pyrexia  contagiosa  j  de- 
“  jectiones  frequentes,  mucosae  vel  sangui- 

nolentae,  retentis  plerumque 'faecibus  alvi- 
“  nis  ;  tormina  *,  tenesmus.” 

Num  hic  morbus  contagiosus  sit,  necne, 
saepe  disputatum  fuit  j  et  adhuc  sub  judice 
lis  est.  Eum  interdum  fuisse  contagiosum, 
probatum  est  exemplis,  ut  opinor,  non  dubiis, 
argumentisque  validissimis.  Sed,  non  nos- 
“  trum  est  tantas  componere  lites.’’  Igitur, 
hac  disputatione  relicta  eis,  qui,  ex  majore 
videndi  facultate,  eam  componere  possint, 
ad  ea  quae  nostro  proposito  magis  idonea  sint, 
nunc  progrediamur. 


HISTORIA  MORBI, 

In  omnibus  terris,  et  in  omnibus  fere  anni 
tempestatibus.  Dysenteria  apparere  potest ; 
sed  saepius  graviusque  ssevit  regionibus  in  ca¬ 
lidis  quam  in  frigidis  aut  temperatis.  Fre¬ 
quentius  quoque  occurrit  in  vere  et  autumno, 
rarius  in  aestate  et  hyeme.  In  vere  novo,  ubi 
frigora  hyemalia  zephyris  mitescunt,  humore 
ex  nivibus  liquefactis  comitante,  saepenumero 

Dysenteria  sese  ostendit.  Similiter  in  autum« 
no,  ubi  noctis  pruinas  diei  ardoribus  succe¬ 
dunt,  hic  morbus,  in  forma  epidemica,  haud 
raro  oboritur ;  et  multos  menses  ssevit.  Sae¬ 
pissime  autem  apparet  in  castris  et  navibus, 
ubi  milites  navitseque,  nimium  conferti,  aere 
puro  haud  fruuntur,  atque  humori  continuo 
sunt  expositi.  Hinc  a  Moseley  dictum  est, 
paginam  historicam  flere  non  tam  multum  pro 
eis  in  proelio  caesis,  quam  pro  eis,  qui  hoc 
morbo  peri&uiit.  Forma  a  Dysenteria  as¬ 
sumpta,  ex  morbis  eodem  tempore  maxime 
praevalentibus,  multum  pendet.  Hinc  vere, 
cum  diathesi  phlogistica,  cum  Pneumonia 
aliisque  morbis  inflammatis,  plerumque  con¬ 
juncta  invenitur ;  in  autumno  autem  febribus 
typi  Typhodis  sgepius  conjungitur. 

Dysenteria,  a  languore,  lassitudine,  virium 
imminutione,  dolore  capitis,  nausea,  siti,  ri¬ 
goribus,  pulsus  celeritate,  aliisque  sympto¬ 
matibus  febrilibus,  initium  capit.  Adsunt 

quoque  constipatio,  dolores  in  abdomine  ab¬ 
normes  ac  cito  crescentes,  tenesmus  et  deji¬ 
ciendi  desiderium  inane.  Haec  sunt  Dysen¬ 
teriae  ineuntis  signa.  Interdum  tamen  for¬ 
mam  Diarrhoeae  simplicis  sine  febre  induit ; 
sed  omnibus  fere  aliis  in  morbis  easdem  symp¬ 
tomatum  variationes  observare  potest. 

Vomitus  ineunte  morbo  ssepenumero  acce¬ 
dit  ;  et  materia  hac  via  rejecta,  bile  commix¬ 
ta,  flavo  colore  est,  amaro  acridoque  sapore. 

.  f""'" 

Hdc  in  materia,  vermes. quoque  nonnunquam 
adesse  inveniuntur.  "Interea^  sine  ulla  tor¬ 
minum  sublevatione,  seger  cupiditate  adsel- 
landi  perpetua  urgetur,  faecibus  tamen  vel 
prorsus  retentis,  vel  parce  dejectis.  Quae  ex¬ 
cernuntur,  mucosa  et  sanguinolenta  sunt,  at¬ 
que  odore  valde  ingrato.  A  Pringleio,  hic 
odor  faetidus  inopiae  in  intestinis  acidi  attri¬ 
butus  est.  Quae  in  provectiore  morbi  gradu 
dejiciuntur,  instar  foetentis  carnis  loturae 
sunt ;  et  tunc  morbus  maxime  contagiosus 

habetur.  Si  pars  recti  extrema  multum  laesa 
fuerit,  ejiciuntur  sanguis  pusque,  modo  sepa- 
ratim,  modo  commixta.  Ubi  faeces  alvinae 
dejiciuntur,  dejiciuntur  persaepe  ut  scybala 
dura  atque  rotunda.  Interdum  etiam  has  de¬ 
jectiones  comitantur  vermes  ^  alias,  materia 
alba  et  adiposa ;  alias,  in  forma  tuborum  sub¬ 
stantiae  membranaceae.  Hae  substantiae  a 
Tulpio,  Chesseau,  aliisque  visae  sunt  ^  et  a 
multis  tunicae  intestinorum  abrasae  putantur. 

i 

Has  substantias  esse  revera  intestinorum 
tunicas,  mihi  vix  credibile  est ;  nam  si  tex¬ 
tura  canalis  intestini  tantum  laesa  esset,  gan¬ 
graena,  ut  opinor,  morsque  inducantur.  An- 
non  igitur  probabile  sit,  substantias  sic  exu¬ 
tas,  lymphae  coagulatae  esse  depositiones ; 
quae  structuram  vascularem  assumpserunt,  ut 
in  aliis  superficiebus  inflammatis  nonuunquam 
accidit  ? 


In  hoc  morbo,  tormina  et  tenesmus  crucia 

tum  vix  tolerandum  praebent ;  et  hic  crucia¬ 
tus  ab  omni  dejiciendi  nisu  augetur.  Suble¬ 
vatio  ex  stercoris  parca  expulsione  saepe  nimis 
brevis  est ;  symptomata  plerumque  cito  re¬ 
deunt  ;  et  nisi  remedia  idonea  celeriter  adhi¬ 
bita  fuerint,  gangraena  et  mors  superveniunt. 

Flatus  ex  materia  in  ventriculo  intestinis¬ 
que  cruda  oriens,  stomachi  dolorem  atque 
tympanitin  saepissime  producit.  Ex  aere  e- 
tiam  cum  muco  intestinorum  commixto  oriun¬ 
tur  illae  spumosae  excretiones,  quae  in  hoc 
morbo  tam  saepe  sese  monstrant.  Adsunt 
plerumque  cibi  aversatio  sitisque  intoleranda. 
Post  aquae  haustum,  crescunt  tormina  cupi¬ 
ditasque  desidendi ;  et  aqua  sic  hausta,  ab 
ore  usque  ad  anum,  sine  ulla  mora,  aegro  de¬ 
scendere  videtur.  Lingua,  initio  morbi,  alba 
est  et  sordida,  postea  sicca,  atra,  apthis  sor¬ 
dibusque  foetidis  operta.  Arteriarum  pulsus 
primitus  frequens  vel  durus,  cito  fit  exiguus, 
debilis,  et  intermittens.  Vultus  etiam  a 

morbi  principio,  hebes,  pallidus,  anxietatem 
vehementem  indicans ;  atque  haud  raro  ex¬ 
hibet  faciem  Hippocraticam.  Cutis  sicca  et 
tactu  callida  est,  nisi,  ut  ante  mortem  sgepe- 
numero  fit,  oboriantur  frigidi  sudores. 

Urina,  ex  inflammatione  et  spasmodica  ve¬ 
sicae  contractione,  nunc  parce  et  difficile  red¬ 
ditur,  atque  sic  reddita  facie  est  turbida  et 
rubicunda,  sedimentum  lateritium  deponens  ^ 
alias  vero  prorsus  suppressa  est. 

Prolapsus  ani,  debilitatem  partium  indi¬ 
cans,  nonnunquam  evenit.  Accidunt  quo¬ 
que,  praecipue  ante  mortem,  emissiones  urin« 
faecumve  involuntariae,  subsultus  tendinum, 
stupor  atque  delirium.  Si  febris  vehementer 
saeviat,  die  secundo  vel  tertio,  interdum  etiam 
paucas  intra  horas,  gangimna  haud  obscure 
superveniente,  evenit  exitus  infelix.  Symp¬ 
tomata  febrilia,  praeter  diem  decimum,  raris¬ 
sime  durant.  Durant  tamen  sjEpe  dolor  in 

visceribus  abdominalibus  iniquus,  tormina, 
tenesmus,  purgatio  continua,  &c.  Hic  mor¬ 
bi  status  Dysenteria  Chronica  vulgo  dictus 
est.  In  hoc  statu,  seger  fit  magis  atque  ma¬ 
gis  infirmus ;  et  post  aliquot  menses,  ex  mera 
debilitate  tandem  supremum  diem  obit. 


DIAGNOSIS. 

Quoniam  hic  morbus  persaepe  ad  eventum 
infelicem  celeriter  festinat,  et,  ubi  vires  ad¬ 
eptus  fuerit,  semper  tractatu  difficilis,  haud 
parvi  momenti  est,  Medicum,  Dysenteriam 
ab  omnibus  aliis  morbis,  cum  quibus  nimis 
saepe  confunditur,  dignoscere  posse. 

Diarrhoea  gravis  ad  formam  Dysenteriae 
mitiorem  aliquando  appropinquare  invenitur. 
Tamen  illa  ab  hac  dignosci  potest,  quia  nec 
contagiosa  est,  nec  eam  comitantur  febris 
primaria,  tormina  atque  tenesmus.  Porro  in 

B 

Diarrhoea,  alvi  dejectiones  faetore  dysenterico 
carent,  magis  copiosae  faeculentaeque  sunt; 
et  aegro  sublevationem  doloris  saepissime  prae¬ 
bent. 

Colica  a  Dysenteria  distinguitur,  utpote 
stipata  cum  contractione  musculorum  ab¬ 
dominis  spasmodica,  gravibusque  circa  um¬ 
bilicum  doloribus.  Comitantur  quoque  Co¬ 
licam  alvi  constipatio,  vomitus  materiae  ster¬ 
coratae  vel  foetidae ;  nec  hanc  ulla  febris  prae¬ 
cedit. 

Tubercula  circa  anum,  sanguinis  fluxus 
ante  stercus,  nec  cum  stercore  commixtus, 
Haemorrhoida  a  Dysenteria  facile  distin¬ 
guunt.  Praeterea,  in  Haemorrhoide  absunt 
tormina  atque  tenesmus,  et  intestina  consti¬ 
pata  a  cathartico  plerumque  laxantur. 

Cholerae  febris  non  sese  comitem  adjungit. 
Hic  morbus  porro  dignoscitur  a  materiae  bilio-  , 

sae  dejectione  vomituque,  atque  a  propriis  su¬ 
rarum  spasmis.  Denique  febris  comitans,  te¬ 
nesmus,  dejectiones  mucosae  sanguinolentae 
sine  torminum  sublevatione.  Dysenteriam, 
nisi  fallor,  ab  omni  alio  intestinorum  morbo 
facile  dignoscunt. 


PROGNOSIS. 

Ex  his  antea  dictis  prognosin,  in  hoc  mor¬ 
bo,  cautam  esse  debere,  satis  apparet.  In 
morbi  principio,  pyrexia  violenta,  tenesmus 
gravis,  tormina  vehementia,  desiderium  ad- 
sellandi  frequens,  evacuationibus  interea  par¬ 
vis,  viribusque  valde  imminutis,  formam  esse 
praegravem,  ideoque  periculum  magnum, 
plane  indicant.  Si  hisce  signis  conjuncta 
fuerint  partium  extremarum  frigus,  sudores 
frigidi,  viscidi,  et  iniqui,  pulsus  debilis  atque 
irregularis,  exitus  est  plerumque  infaustusv 
Tamen  ex  ventriculi  flatu,  pulsus  abnormis 

vel  etiam  intermittens  fieri  potest,  eoque  per 
se  prognosin  minime  certam  praebet.  A  Bag- 
livi  dictum  est,  vomitum  esse  periculosum  | 
singultum  icterumque  esse  signa  lethifera; 
deglutiendi  difficultatem  mortis  praenuntiam. 
Symptomata  quae  maxime  exitialia  ducuntur, 
sunt,  subita  torminum  tenesmique  cessatio, 
odor  cadaverosus,  exinanitio  faecum  urinaeque  ' 
involuntaria,  vomitus  materiae  atrae  ac  san¬ 
guinolentae,  petechiae  vibicesque,  respiratio 
profunda  et  laboriosa,  subsultus  tendinum, 
delirium,  pulsus  parvus,  tremulus,  atque  in¬ 
termittens. 

Signa  fausta  hic  enumerare  non  necesse 
est.  Sunt  his  jam  dictis  contraria,  utpyrexia 
haud  gravis,  evacuationes  facie  naturali,  et 
minus  atque  minus  frequentes,  diaphoresis 
aequa  mitisque,  cum  torminum  et  tenesmi 
imminutione. 

i. 

CADAVERUM  SECTIO. 

Hic,  non  absque  re  erit,  exponere  faciem 
quam  partes  post  mortem  dissectae,  sgepissime 
offerunt.  Saepenumero  totus  canalis  intesti¬ 
nus,  omniaque  viscera  abdominalia,  cum  in¬ 
flammatione,  suppuratione,  gangraena,  vel 
sphacelo,  affecta  inveniuntur.  Tunica  villosa 

recti  colique  interdum  est  abrasa  j  nunc  te- 

» 

nuis  et  pellucida  est ;  nunc  mollis,  atra,  vel 
maculis  lividis  operta.  Haec  intestina  saepe 
contracta  et  densata,  multis  ulceribus  parvis, 
tuberculis,  et  pustulis,  quae  variolis  haud  ab¬ 
similes  sunt,  sed  textura  firmiore,  obducta 
saepe  reperiuntur.  Intestina  minora  inter¬ 
dum  sed  rarius  inflammantur,  nunc  gangrae¬ 
na,  alias  tuberculis  purulentis  correpta.  Haec, 
velut  alia  viscera,  quandoque  oblinuntur  ma-. 
teria  mucosa  sanguinolenta,  et  interdum  sine 
ulla  ulceratione,  vel  vasorum  sanguinem  ve- 

jientium  ruptura.  Ilium,  per  omnes  ejus 
convolutiones,  multas  adhaesiones  ostendit, 
eodem  modo,  ut  aliae  membranae  serosae,  in¬ 
flammatione  affectae.  Interdum  cellulae  coli, 
distensione  atque  ejus  ligamentorum  ero¬ 
sione,  prorsus  obliterantur.  Plerumque  ven¬ 
triculus  sanus  reperitur ;  tamen  vestigia  in¬ 
flammationis,  ut  maculas  lividas  vel  rubras 
nonnunquam  ostendit.  In  uno  exemplo,  cu¬ 
jus  Dolaeus  mentionem  facit,  aegro  cum  vo¬ 
mitu  convulsionibusque  ante  mortem  correp¬ 
to,  Pylorus  corrosus  et  spliacelo  affectus  re- 
periebatur. 

Hepar  quandoque  invenitur  inflammatum, 
vel  gangraena  correptum,  multos  abscessus 
parvos  exhibens,  materie  purulenta  vel  icho- 
rosa  repletos.  Uno  in  exemplo,  a  Pringleio 
reperiebatur  maxime  amplificatum,  usque  ad 
umbilicum  et  liena  sese  porrigens,  decem  li¬ 
brarum  pondere ;  et  in  parte  posteriore  appa¬ 
rebat  magnus  abscessus. 

Lien  quoque  ab  eodem  auctore  trium 
librarum  undecim  unciarum  inveniebatur. 
Pancreas,  Renes,  Vesicula  fellis,  aliquando 
sed  rarius  morbi  vestigia  praebent.  In  iis  vis¬ 
ceribus,  modo  varia  inflammationis  signa  sese 
monstrant ;  modo  flaccida  et  dilatata  appa¬ 
rent.  Fel  est  saepe  viscidum,  atque  atro  co¬ 
lore.  Vesica  urinaria  contracta  et  imminuta 
inveniri  potest.  In  exemplis  duobus,  Cleg- 
horneio  sese  oflerentibus,  omentum  prope 
consumptum  erat ;  et  in  abdomine  reperie- 
batur  liquor  purulentus.  Est  ubi  omentum 
inflammatur  ;  quandoque  etiam  peritoneo  vi¬ 
cino  aliisque  visceribus  adlimret. 

Saepenumero  Thoracis  viscera  nulla  morbi 
v^estigia  praebent.  Morbida  pulmonum  facies, 
polypi  in  cordis  ventriculis,  atque  nonnulla 
alia  symptomata,  a  quibusdam  auctoribus 
commemorata,  ex  Dysenteria  sola  non  oriun¬ 
tur,  sed,  ut  mihi  videtur,  in  multis  aliis  quo¬ 
que  morbis  inveniri  possunt.  Omnia  symp- 

tornata  antea  enumerata  intestinorum  inflam¬ 
mationem  clare  ostendunt ;  et  ex  his  jam  dic¬ 
tis  facile  intelligi  potest,  unde  aegri  dolores 
morsque  oriantur.  ' 


‘  CAUSM  PR^DISPONENTES. 

Calor  ad  stimulandum  corporis  actionem 
omnino  necessarius  est ;  sed  vehemens  et  diu 
applicatus,  principium  excitationis  ,  consumit, 
lassitudinem  morbidam  debilitatemque  sem- 
per  inducit.  Calor  putrefactionem  accelerat ; 
miasmata  paludum  et  effluvia  e  cadaveribus 
putridis  gignit ;  atque  cum  humore  comitatus 
inter  causas  Dysenterise  prsedisponentes  vulgo 
recensetur.  Hinc  a  Pringleio^  dicitur,  hunc 
aeris  statum  tam  Dysenteriae  quam  febrium 
remittentium  ac  intermittentium,  causam 
esse  remotam  et  externam.  Hinc  quoque 
dictum  est,  hunc  morbum  tum  maxime  sae¬ 
vire,  cum  muscm  aliaque  insecta  per  aera 

huc  illuc  volitare  videntur.  Igitur,  hicce 
morbus,  cseteris  paribus,  circa  aestatis  finem, 
vel  in  autumno,  post  calores  violentos  atque 
diuturnos,  maxime  furit.  Postremo  Doctor 
D.  Monro,  Dysenteriam  in  omnibus  fere  re¬ 
gionibus,  sed  praesertim  in  zona  torrida, 
maxime  frequentem  et  maxime  exitialem 
esse,  coelo  nimboso  calidoque,  terra  humida 
atque  paludosa,  et  aere  vaporibus  putridis 
onusto,  se  reperisse  dixit. 

Praeterea  inopia  victus  idonei,  aeris  puri, 
aquae  recentis ;  sordes ;  fatigatio ;  nimiae  e» 
vacuationes ;  subitae  in  aeris  statu  vicissitudi¬ 
nes  ;  ebrietas  ;  nimia  in  venere  indulgentia  ^ 
pathemata  reprimentia ;  haec  atque  alia,  quae 
corporis  vires  imminuunt,  ad  grassationem 
Dysenteriae  praedisponunt.  Hinc  pauperes, 
milites,  atque  eos  quibus  est  habitus  corporis 
scorbuticus,  tam  saepe  invadit.  Cunctis  hisce 
causis,  ut  quandoque  fit,  inter  se  concurren¬ 
tibus,  Dysenteria  forsan  induci  potest  j  sed 

c 

contagio  omnium  causarum  excitantium  est 
longe  potentissima.  Haec  causa,  non  solum 
debilitatem,  sed  quoque  peculiarem  actionem 
intestinorum  morbidam  inducendo,  agere  vi¬ 
detur.  Noster  Cullenus,  de  hac  contagione 
loquens,  his  verbis  utitur  :  Whether  this 

contagion,  like  maiiy  others,  be  of  a  per- 
manent  nature,  and  only  shews  its  efFects 
in  certain  circumstances  which  render  it 
active,  or  if  it  be  occasionally  produced, 

c 

“  I  cannot  determine.  Neither,  if  thelatter 
supposition  be  received,  can  I  say  by  what 
means  it  may  be  generated.  As  little  do 
“  we  know  any  thing  of  its  nature,  consi- 
dered  in  itself  j  or  at  most  this  only,  that, 
in  common  with  many  other  contagions, 
it  appears  to  be  commonly  of  a  putrid  na- 
ture,  and  capable  of  inducing  a  putrescent 

tendency  in  the  human  body.’’ 

\ 

Putredo  sanguinis  vel  bilis  inter  Dysente¬ 
ria  causas  vulgo  recensetur ;  sed,  haec  putre- 

do,  me  judice,  effectus  potius  quam  morbi 
causa  esse  videtur. 


CAUSA  PROXIMA. 

De  hac,  Medici  inter  se  multum  differunt ; 
nec  ulla  opinio  est,  quae  adhuc  omne  tulit 
punctum.  Diu  creditum  est,  quandam  ma- 

e 

teriam  acrem,  vel  in  intestinis  generatam, 
vel  extrinsecus  receptam.  Dysenteriae  causam 
esse  proximam.  Haec  opinio  admitti  non 
potest  5  nam  omnia  acrida  intestinis  applica¬ 
ta,  et  dejectiones  crebras  producentia,  dejec¬ 
tiones  quoque  copiosas  semper  producunt. 
Tamen  in  Dysenteria  hoc  rarissime  accidit. 
Hinc  ad  constrictionem  coli  prmternaturalem 
a  Culleno  ipso  refertur.  Huic  opinioni  obji¬ 
citur,  constrictionem  intestinorum  Colicam 
saepe  producere,  cujus  symptomata  ab  illis 
Dysenteriae  multum  distant.  Objicitur  quo¬ 
que,  remedia  antispasmodica  in  hoc  morbo 

rarissime  prodesse  inveniri.  His  adjici  po« 
test,  hanc  opinionem  sectione  non  esse  con¬ 
firmatam,  saepe  nulla  contractione  in  eorum 
cadaveribus  inventa,  quos  hic  morbus  abstu¬ 
lerit.  Alii  causam  Dysenteriae  proximam  ad 
dispositionem  inflammatam  attribuunt ;  et  ad 
hanc  opinionem  confirmandam,  faciem  cada¬ 
verum  inspectorum  adducunt.  Haec  facies, 
ut  opinor,  morbi  effectus  potius  quam  causa 
est  existimanda ;  nam  Dysenteria  saepe  oc¬ 
currit,  ubi  corpus  morbis  inflammatis  minime 
obnoxium  fuit.  Plerumque  etiam  aegri  dy¬ 
senterici  tolerare  venaesectionem  minus  facile 
possunt,  quam  ii  cum  aliis  morbis  inflamma¬ 
tis  laborantes. 

An  ergo  impossibile  sit,  causam  hujus 
morbi  proximam,  ad  quendam  intestinorum 
torporem,  et  ad  secretionem  in  tunicis  inter¬ 
nis  valde  morbidam,  ex  causis  pr^disponenti- 
bus  ortam,  referri  debere  ?  Ex  torpore  oritur 
faecum  accumulatio  j  ex  hac  accumulatione 

contractio  intestinorum  insequalis.  Secretio 
morbida  motum  peristalticum  auget ;  sed 
tanta  est  intestinorum  debilitas,  ut  faeces 
haud  ejiciantur  ;  et  sic  contractiones,  omnia- 
que  alia  morbi  symptomata,  ingravescere  in¬ 
veniuntur.  Denique  confitendum  est,  hanc 
totam  rem  in  alta  caligine  mersam  ;  et  de  re 
tam  difficili  tamque  obscura,  conjecturae  jam 
satis  superque. 


METHODUS  MEDENDI. 

In  hoc,  ut  in  aliis  morbis,  animum  adver¬ 
tere  ad  multas  varias  res,  morbi  stadium,  na¬ 
turam  epidemici  praevalentis,  anni  tempesta¬ 
tem,  gegri  aetatem,  habitumque,  &c.  omnino 
necesse  est. 

Quies,  aer  purus,  mundities,  omnibus  locis 
temporibusque,  utilissima  sunt,  ^ger  quo¬ 
que  a  frigore  est  semper  conservandus. 

Morbo  violento,  summi  momenti  est  re^ 
media  celeriter  adhiberi,  antequam  textura 
viscerum  laesa,  aut  vires  multum  debilitatae 
fuerint.  Mora  enim  omnia  in  pejus  ruunt. 

Dysenteria  a  multa  pyrexia,  rigoribus,  do¬ 
lore  capitis,  aliisque  symptomatibus  febrilibus 
incipiente  5  torminibus  stipantibus  j  aegro  in¬ 
terea  habitus  plethorici  5  sanguinem  mitti 
oportet.  Hoc  remedium,  tametsi  a  nonnullis 
recentioribus  rejectum  fuit,  Medici  antiquio¬ 
res,  ut  Galen,  Trallian,  Heister,  quoque  Sy- 
denham,  HofFman,  Cleghbrn,  D.  Monro, 
multique  alii,  comprobaverunt.  A  Moseley 
dictum  est,  phlebotomiam,  ineunte  morbo, 
plerumque  esse  adhibendam,  regula  Celsi 
observata,  Non  quae  aetas  sit,  sed  quse  vires 

sint.’* 

Viscera  densata  atque  inflammata,  ut  ca¬ 
daveribus  inspectis  apparent,  ejus  utilitatem 
confirmare  videntur.  Certior  factus  sum,  hoc 

remedium,  a  Medicis  nostri  exercitus  nunc 
in  Lusitania,  feliciter  esse  adhibitum.  Hac 
curatione,  irritatio,  inflammatio  quoque,  si 
ulla  sit,  plerumque  imminuuntur ;  atque  in 
omnibus  fere  exemplis,  multo  majus  pericu¬ 
lum  ex  inflammatione  quam  e  debilitate  me¬ 
tuendum,  Tamen  si,  viribus  multis  imminu¬ 
tis,  nulla  inflammationis  indicia  aderint,  ve- 
nsesectio  non  solum  non  necessaria  est,  sed 
valde  periculosa.  Igitur  primo,  caute  timi- 
deque  est  adhibenda ;  atque  si  hoc  remedium 
haud  profuerit,  scarificatione,  cucurbitas  ad¬ 
movendo,  epispasticis  fomentisque  calidis  ab¬ 
domini  applicatis,  subleventur  aegri  dolores. 

Sapor  in  ore  ingratus,  eructationes  acidae, 
cardialgia,  nausea,  morbi  principio,  usum 
emeticorum  indicant.  Doctor  J.  Home,  ea 
cito  largeque  esse  utenda,  suadet ;  ut,  cor¬ 
pore  concusso,  morbum  praeciderent.  Sunt 
porro  utilia  utpote  diaphoresin  producunt, 
ingesta  perniciosa  in  ventriculo  retenta  expei- 

lunt,  totum  systema  laxant,  et  actionem  ca« 
tliarticorum  multo  faciliorem  reddunt.  Eme«> 
ticum,  in  hoc  morbo  maximis  laudibus  ceie» 
bratum,  est  Ipecacuanha  cum  Tartrite  Anti- 

I 

monii  commixta.  Intervallo  semihorae  horae- 
ve,  hoc  dandum  est,  donec  excitarentur  vo¬ 
mitus  atque  dejectio.  Si,  morbo  progre- 
diente,  adsint  nausea  et  ventriculi  dolor  op¬ 
primens,  emetica  repeti  oportet.  Diluentia 
horum  operationi  favent,  sed  haec  prius  non 
sunt  adhibenda,  quam  vomitus  sese  ostendere 
inceperit. 

Cathartica  ab  omnibus  aliis  remediis  in  Dy- 
senterid  palmam  facile  praeripiunt ;  atque  de 
eorum  utilitate  omnes  uno  ore  consentiunt. 
Si,  remediis  antea  dictis  adhibitis,  aegrum 
tormina  usque  urgeant,  tunc  quaerenda  omni¬ 
modo  alvi  evacuatio.  Ad  hoc  efSciendum, 
die  post  vomitum,..  Sydenham  mannae  uncias 
duas,  sulphatis  sodae  unciam  unam,  in  aqua 
plurima  solutas,  dare  solebat.  Haec  minstra- 

bantur,  tertio  qnartove  die,  usque  dum,  de- 

1 

jectionibus  copiosis  excitatis,  tormina  minue¬ 
rentur.  A  Doctore  D.  Monro,  sulphas  mag- 
nesim  cum  manna  oleoque  dabatur.  Oleum 
Ricini  multum  laudatur ;  sed  hic  enumerare 
cathartica  omnia,  quas  in  Dysenteria  exhiberi 
possint,  haudquaquam  necesse  est,  aliis  for¬ 
san  ad  alios  aegros  melius  aptatis.  Ea  sunt 
maxime  anteponenda,  quae  potenter  operan¬ 
tia,  aegrum  minus  cruciant.  Regula  quoque 
est  semper  observanda,  aegrotum  frigori  nun¬ 
quam  esse  exponendum  ;  atque  idcirco  abdo¬ 
men  variis  lanulse  plicis  obtegendum.  Tor¬ 
mina  et  tenesmus  post  alvi  evacuationes  red¬ 
euntia,  scybala  adhuc  inesse  visceribus  indi¬ 
cant.  Cum  res  ita  sese  habent,  cathartica 
repeti  oportet ;  nam  scybalis  manentibus, 
morbus  tolli  non  potest. 

In  constipatione  pertinaci,  submurias  hy- 
drargyri  catharticum  valde  efficax  habetur ; 

B 

et  regionibus  in  calidis  administrari  solet,  do¬ 
nec  os  afficiatur. 

I  ^ 

Ubi,  his  remediis,  pyrexia,  tormina,  &c. 
levata  fuerint,  opiata  ministrare  utile  est,  ut 
quies  concilietur,  atque  ut  vires  aegri  refi¬ 
ciantur.  Omnia  autem  . opiatorum  commoda, 
sine  ullis  eorum,  incommodis,  Hyosciamo  u- 
tendo  parari  possunt.  Mistura  Diaphoreti¬ 
ca  cum  opiato  a  Moseley  multum  laudatur.  - 
Tinctura  opii  cum  vino  tartritis  antimonii, 
oxydum  antimonii  cum  phosphate  calcis, 

pulvis  Jacobi,  &c.  utilia  sunt,  ut  diaphoresin 
« 

sudoremque  inducunt. 

Per  totum  morbum,  ptysanarium,.  pulmen¬ 
tum  aliique  latices  acrimoniam  fluidorum  mi¬ 
nuentes,  large  dari  debentur.  Juscula  pul¬ 
lina,  praecipue  circa  morbi  finem,  utilissima 
sunt.  Necnon  et  utile  est,  serum  vel  ut  potus, 
vel,  Baglivi  judice,  ut  enema,  datum.  Hux- 
ham,  visceribus  exoneratis,  Dysenteriam  aqua 


DE  DYSENTERIA. 


27 


cum  opio  commixta  saepe  feliciter  tractavit. 
Invenitur  quoque  utilis  libra  misturae  mimosae 
niloticae  cum  paucis  tincturae  opii  guttis,  se¬ 
mel  in  viginti  horas  exhibita, 

& 

Remediis  jam  dictis  diligenter  adhibitis, 
morbus  die  sexto  vel  octavo  plerumque  ces¬ 
sare  invenitur.  Ut  amoveatur  debilitatio,  si 
ulla  manebit,  juscula  alentia,  usum  vini  tem¬ 
peratum  Concedi ;  atque  alvum  duram,  et 
super  omnia,  humorem  frigusque  vitari,  o- 
,  portet. 


Si  ex  ulla  idiosyncrasia,  vel,  ineunte  mor¬ 
bo,  ex  remediorum  idoneorum  inopia,  signa 
dysenterica  longius  perstent,  sequitur  Dysen¬ 
teria,  ut  vocatur.  Chronica,  De  ejus  trac« 
tatione,  Medici  inter  se  non  multum  diffe¬ 
runt.  Nimirum  nihil  medico  fieri  restat, 
nisi  ut  symptomata,  prout  appareant,  suble¬ 
varet,  Hinc  a  Moseley  dicitur,  That  un- 
less  the  disease  has  been  managed  with 

“  judgment  in  the  beginning,  the  patient  is 
“  generally  iridebted  for  his  recovery  to  the 
strength  of  his  constitution,  or  to  some 
“  fortunate  change  that  time,  and  not  me- 
dicine,  effects  in  his  liabit/’  In  hoc  mor¬ 
bi  stadio,  Medicum  summa  ope  niti  decet, 
ut  medicamentis  tonicis,  vis  intestinorum  re¬ 
stitueretur  ;  atque  ut  tormina,  opiatis,  vesti¬ 
bus  mollibus,  fomentisque  abdomini  applica¬ 
tis,  sedarentur.  ^  Si,  usu  horum  remediorum, 
Cleghorn  judice,^vita  aegri  per  partem  hyemis 
gravis  priorem  conservari  potest,  felix  morbi 
eventus  est  sperandus. 

'•  *  ! 

Hydrops  hunc  morbum  nonnunquam  se¬ 
quitur.  Ejus  curatio,  ne  fluxus  rediret,  dia¬ 
phoreticis  diureticisve  potius  quam  cathar- 
ticis, tentanda  est.  Intermittente  febre  co¬ 
mitante,  cinchonam  adhiberi  oportet ;  atque 
si  magna  debilitas  vel  irritatio  aderit,  decoc¬ 
tiones,  tincturae,  infusionesque  pulveribus 

t 

anteponendae  sunt.  Typho  comitante,  eva- 

cuationes  cautius  utendae.  Opium,  vinum, 
camphorus,  cinchona,  &c.  secundum  morbi 
violentiam,  administrari  debentur. 

^gro  convalescente,  ad  victum  vestitum¬ 
que  adhibenda  est  summa  attentio.  Reditus 
morbi  irritatione  parva  interdum  inducitur. 
Exercitatio  mitis  utilis  esse  saepissime  inve« 
nitur. 


FINIS. 


r'  \ 


i.>!  !  ■  .  j.  Y  t. ..  M  'U. 


ZK^\  -  •'  ••  •  '.  )  -  »  A  ’  ■  ■ 

•  t-  '  •  "  r  *•-*>-* 

►.-  .  f{  I  i  .  ■  -J  r-.-.  -yo  >  t ,  s  ?  ■,  y.  ,  ;  j  ,  ;  f  t  <  (f' ,  },s'^ 


f.  * 


.'V  Jxijijlv  iv.  ,>/ . 

.-.  .  »  'ST*^  '.vc  '■w*.^.,4  ,'«*-  -  ’yjf  •  >-  .*  ;  -  •  .f  >  •'  *■■.“,  *■  ■*  -  .1%»  .  -•  -vv-vf-T 


i;  v‘- 


':  -i: 


:j. 


1 


♦ 


^  ] 


v4->'  - 


,-,.i 


■  •r  ,»•;•.■ 


